Dragi učenici, dragi roditelji, dobro došli u 1. i 2. razred!

Ja sam učiteljica Dijana i veselim se tome što ću vas uskoro upoznati.

Dragi učenici, sljedeći tjedan dolazite u školu gdje ćete upoznati nove prijatelje s kojima ćete biti u razredu. Ulazite u prekrasno razdoblje života koje ćemo ispuniti igrom, druženjem, radom, pjesmom i novim znanjima.

Za početak ćete se trebati priviknuti na male promjene koje dolaze polaskom u školu. Sa sobom ćete nositi torbu s bilježnicama, pernicom, bojicama, olovkama. Kako bi mogli zaštititi sebe, i druge, morati ćemo nositi maske. No ne želim da se bojite, jako smo se dobro pripremili kako bi pazili na vaše (i naše) zdravlje.

Nemojte se plašiti, krenuti ćemo s upoznavanjem i druženjem pa se nadam da će me sljedeći tjedan u razredu čekati vaši osmjesi.

Želim da znate da sam tu za vas u svakoj situaciji. Kada vam treba moja pomoć ili podrška, možete mi se obratiti bez straha. Nadam se lijepom druženju te brojim dane do našeg susreta. Do tada, kroz on-line način rada ćemo polako usvajati nove navike. Vi krenite sakupljati stvari za školu, uživajte u slobodnom vremenu i ono najvažnije, puno se igrajte!

U nastavku vas očekuje nekoliko zadataka, nadam se da ćete u njima uživati!

Lijep pozdrav,

Vaša učiteljica Dijana